92 



ut ad Membranaceos facile referatur; P. caperato vero adeo similis, ut pro 

 eodem primo obtutu habuerim; sed contextus papyro fere tenuior , fer- 

 rugineus. Pileus umbonato-sessilis, hinc integer, sed margine postico 

 brevissimo tenuissimo inflexo sterili, antice porrectus et expansus in formam 

 flabelli obovatnsve, 3 unc. et ultra longus, a basi concentrice zonatus, at 

 non sulcatus; zonae confertae, obscuriores, umbrino-nigrae oriuntur e setis 

 fibrosis concentrice dispositis antrorsum decumbentibus, apice adscendenti- 

 bus; versus basin vero setae demum detersae; sed ex illarum basi pileus 

 zonatus persistit. Pori ultra lineam longi, conferti, dissepimentis tenuibus, 

 trama manifesta; reliqua ut supra. Ob affinitatem P. scytini Berk, in Ann. 

 Hist. Nat. III. p. 376 (haec species in meo exempl. Coll. Cuming, deest) 

 cum P. caperato, cum illo comparandus, qui vero colore pilei pallide ba- 

 dio-fusco spongioso-tomentoso conspicue differt. 



* P. Licnoides Mont. Cent. II. n. 114. 



Minima liujus stirpis proles, affinis P. tabacino, ad sq. stirpem trans- 

 iens. P. meandricus Mont. Cent. IV mihi prorsus dubius. 



d. Subtr. P. caperati, contextu fusco, vulgo tenui submem- 

 branaceo, sed in P. captioso Mont. Ann. Sc. Nat 

 1847. I. p. 170 suberoso-coriaceus. 



54. P. (? Coriac.) versatilis. Berk.! in Hook. Lond. Journ. I. p. 450. 

 Leveill. Voy. Bon. p. 182 t. 138. f. 1. 



In Insul. Philippinis! et America boreali! 



Fungus quoad genus ambiguus; in speciminibus nostris hymenium fere 

 lamellosum, radians (lamellis tenuibus, 2 lin. latis, acie repandis), postice 

 poroso-anastomans, ut Lenzitem potius fingerem. In L. sepiaria, betulina 

 hymenium aeque poroso-anastomosans vidimus. Pileus ceterum coriaceus, 

 tenuis, obsolete (praecipue marginem. versus) fibris adpressis striguloso 

 inaequabilis , umbrinus, versus marginem pallidor. Forsan P. venusto pro- 

 prior vel ad novum genus Porodon (typo P. Acanthoide) referendus. 



55. P. (Coriac.) caperatus. Berk.! in Ann. Hist. Nat. III. p. 391. 



Cum pracedente. Cum.! Phil. 2024. 



A simillimo P. comato (n. 53) dignoscitur contextu fusco, pileo umbrino 

 leproso-tomentoso postice glabrato, poris minutis rotundis pallidis, trama 

 tenui fusca. In collectione Berkel. vidimus formam totam resupinatam, 

 extus offerens modo hymenium pallidum. 



56. P. (Coriac.) cichoriaceus. Berk.! P. intybaceus. Berk, in Hook. Lond. 

 Journ. I. p. 149. 



